**PROIECT DIDACTIC**

**Unitatea de învăţământ**:Liceul Teoretic,,Şerban Vodă” Slănic

**Data:** 10.11.2015

**Clasa :** a II-a

**Propunator**: Prof.înv.primar Mînzicu Simona Valentina

**Disciplina:** Educaţie financiară prin joc

**Subiectul lecţiei**: Banii - modalităţi de economisire, investire, cheltuire şi donare

**Tipul lecţiei**:formare de priceperi şi deprinderi

**Scopul:** **:** să primească cunoştinţe şi informaţii despre funcţionarea mecanismelor economiei de piaţă, importanţa educaţiei în realizarea unei cariere şi impactul economiei asupra viitorului tinerilor

**Obiective operaţionale**

* să identifice exemple de activităţi economice ale vieţii de zi cu zi;
* să cunoască modalităţile de economisire, investire, cheltuire şi donare a banilor;
* să întocmească un plan de economii;
* să dezvolte un plan de afaceri;
* să cunoască importanţa unui comerţ cinstit;
* să încurajeze spiritul competiţional şi responsabilitatea.

**Resurse**

I. Metodologice

***Strategii didactice***

Metode şi procedee: conversaţia, explicaţia, exerciţiul, brainstorming-ul, ciorchinele, povestirea, problematizarea, rebusul didactic, Steaua lui David

Mijloace de învăţământ: pliante, fişe pentru elevi- Planul meu de economii, Plan de afaceri, fişă cu Steaua lui David, flip-chart,videoproiector

Forme de organizare:frontal, individual, pegrupe

II. Forme şi tehnici de evaluare: observarea sistematică,evaluare orală,fişe cu Steaua lui David

III. Bibliografice:

* Ligia Georgescu - Golosoiu, Educatie financiara prin joc (manual) - auxiliar curricular pentru clasa a II-a, Editura Explorator, Ploiesti, 2015.

**SCENARIU DIDACTIC**

|  |  |  |  |  |  |
| --- | --- | --- | --- | --- | --- |
| Etapele  lecţiei | Conţinut informativ | Strategii didactice | | | Evaluare |
| Metode | Mijloace | Forme de organizare |
| **1.Moment organizatoric** | Verificarea prezenţei  Asigurarea condiţiilor necesare desfăşurării în bune condiţii a lecţiei. |  |  | frontal |  |
| **2. Captarea atentiei** | Sunt prezentate imagini în care oamenii prin diferite meserii câştigă bani.  Se aplică branstorming-ul -La ce vă gândiţi când auziţi cuvântul -,,BANI”? | Explicaţia  Exerciţiul  Conversaţia  Brinstorming-ul | Video  proiector  Tablă | Individual  frontal | Observarea sistematică |
| **3. Anuntarea subiectului**  **lecţiei noi si a obiectivelor urmarite** | Elevii li se anunţă titlul noii lecţii: „*Banii – modalităţi de economisire, investire,cheltuire şi donare”*  Se prezintă elevilor câteva din obiectivele acestei lecţii: vom învăţa cum putem economisi banii, cum putem salva banii de la cheltuieli inutile şi cum am putea obţine bani prin modalităţi cinstite. | Conversaţia  Explicaţia |  | Frontal |  |
| **4.Dirijarea învăţării** | Se prezintă diferite emisii de bancnote şi monede care au circulat în România şi se discută despre personalităţile şi simbolurile care apar pe aceste monede şi bancnote.  Introducerea în noua lecţie se poate face prin prezentarea poeziei:  Zice Anca de cinci ani:  ,,Vreau să am un pom cu bani  Şi de-acolo să iau mii  Ca să-mi cumpăr jucării.”  Zice mama:,,Draga mea,  Nu există-aşa ceva!”  Elevii sunt întrebaţi dacă îşi aduc aminte de personaje care credeau că banii cresc în pom sau răsar din pământ.  Discuţii:   * Vă mai aduceţi aminte povestea monedei? * La ce folosesc banii? * Cine produce banii? Cine îi fabrică? Putem să fabricăm bani acasă? * Cum făceau oamenii comerţ în trecut? * Ce legătură are iubirea cu banii? (după cum am văzut în gluma anterioară) Ce putem spune despre oamenii care leagă prietenii în funcţie de starea materială a celorlalţi? * Despre unii oameni se spune: „ e putred de bogat pentru că ştie să facă bani”. Ce înseamnă a şti să faci bani? Este o tehnică specială? Ceva care se învaţă?   **Ciorchinele**: Haideţi să găsim şi noi modalităţi prin care putem să facem bani!  **Planul de economii**: fiecare elev primeşte un plan tipizat de economii pe care îl vor completa. Elevilor li s-a cerut în prealabil să aducă la şcoală chitanţe cu diferite plăţi făcute de părinţi (facturi telefon, curent, gaze, apă, cablu etc), cât şi să cunoască cu aproximaţie venitul familiei.  Planul de economii va cuprinde următoarea rubricaţie: venituri persoane adulte, alte venituri, cheltuieli - întreţinere, lumină, tv, lumină, telefon, credite, transport, sănătate, alimente, îmbrăcăminte, cosmetice, detergenţi, cheltuieli neprevăzute, total cheltuieli, diferenţă venituri – cheltuieli. (Anexa 1)  După completarea planului de economii are loc o scurtă conversaţie.   * Ce facem dacă salariile nu ajung pentru cheltuielile de întreţinere a casei şi a familiei? * Dar dacă după întocmirea acestui buget avem bani disponibili ce putem face cu ei? * Deci din planul realizat putem observa că sunt două categorii de familii: familii care se încadrează în buget şi familii care nu se încadrează. * Ce ar trebui să facă oamenii care nu se încadrează? * (Se va face o listă a activităţilor casnice pe care le pot face copiii pentru a reduce cheltuielile)   **Planul de afaceri:** Să ne închipuim că suntem oameni de afaceri! Afacerile pe care vi le propun au ca scop obţinerea de profituri din reciclarea deşeurilor. Ce materiale pot fi reciclate? Se va lucra pe două grupe. Fiecare grupă primeşte o schiţă a planului de afaceri. Elevii îşi vor alege singuri reprezentantul şi apoi vor încerca să-şi construiască afacerea. Se propun trei domenii de activitate: reciclarea hârtiei, reciclarea pet-urilor, reciclarea aluminiului. Cerinţa acestei idei de afaceri: banii obţinuţi să fie reinvestiţi în acelaşi domeniu. Elevii trebuie să găsească soluţii, modalităţi prin care să facă afacerea cunoscută, planul de acţiune de strângere a deşeurilor, modalităţi de investire a banilor în acelaşi domeniu. După ce grupele vor finaliza proiectele, se vor dezbate şi se pot aduce completări.  (Anexa 2)  Se discută despre comerţul necinstit.   * Ce înseamnă a nu fi corect atunci când facem comerţ? * Daţi exemple de activităţi prin care unii comercianţi fac comerţ necinstit” * Cum putem contribui noi, elevii, la eliminarea acestui mod de a face comerţ?   Ideea este următoarea: toate cumpărăturile pe care le facem trebuie însoţite de bonuri fiscale. Astfel, fiecare comerciant, indiferent de marfa pe care o vinde, este obligat şi îţi elibereze un bon fiscal. Noi ne putem implica în combaterea evaziunii fiscale cerând bonuri fiscale pentru fiecare bun achiziţionat. | Observaţia  Explicaţia  Conversaţia  Ciorchinele    Problemati-  zarea  Conversaţia  Explicaţia  Conversaţia  Ciorchinele  Problemati-  zarea  Explicaţia  Conversaţia  Explicaţia  Conversaţia | Bacnote şi monede  Poezie  Plan tipizat de economii  Facturi  Listă cu activităţi casnice  schiţă  Plan de afaceri  Bonuri fiscale | Frontal  Individual  Pe grupe | Evaluare  orală  Evaluare  Orală  Aprecieri verbale  Observarea sistematică  Evaluarea proiectelor  Evaluare  Orală  Aprecieri verbale |
| **5. Obţinerea performanţei** | Vă propun astfel să completăm Steaua lui David răspunzând la următoarele întrebări:   1. Unde putem depune economiile? 2. Cum putem să economisim bani? 3. Ce putem face cu economiile noastre? 4. Cât de importanţi sunt banii pentru noi? 5. Cum putem aduce un strop de fericire în inimile celor care au nevoie urgentă de bani ? 6. Cum putem reduce cheltuielile inutile?   (Anexa 3)  Încheierea activităţii se realizează utilând TROCUL-elevii vor face diverse schimburi. | Steaua lui David | Fişe cu Steaua lui David | Frontal | Evaluare orală  Aprecieri verbale |

Anexa 1

Planul de economii al familiei mele

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Venituri părinţi | Întreţinere | Curent | Tv  Internet  Cablu | Credite | Transport | Mâncare | Medicamente | Detergenţi | Cheltuieli neprevăzute | Şcoală - Cărţi | Total cheltuieli | Diferenţă venituri - cheltuieli |
|  |  |  |  |  |  |  |  |  |  |  |  |  |

**Anexa 2**

**Numele firmei:**

**Obiectul de activitate: reciclarea hârtiei/ pet-urilor**

**Data înfiinţării:**

**Parteneri de afaceri:**

**Gen de activitate:**

**Modul de publicitate:**

**Sustenabilitate:**


**Modalităţi de colectare a deşeurilor:**

**Situaţia financiară:**

|  |  |  |  |
| --- | --- | --- | --- |
| **Luna** | **Cantitatea** | **Lei/kg** | **Total** |
| **Ianuarie** |  |  |  |
| **Februarie** |  |  |  |
| **Martie** |  |  |  |
| **Aprilie** |  |  |  |
| **Mai** |  |  |  |
| **Iunie** |  |  |  |
|  |  |  |  |
|  |  |  |  |

**Profitul: (ce facem cu el, în ce se investeşte)**

Anexa 3



1. Unde putem depune economiile?
2. Cum putem să economisim bani?
3. Ce putem face cu economiile noastre?
4. Cât de importanţi sunt banii pentru noi?
5. Cum putem aduce un strop de fericire în inimile celor care au nevoie urgentă de bani ?
6. Cum putem reduce cheltuielile inutile?